CELEX: C2004/228/31
Language: lv
Date: 2004-09-11 00:00:00
Title: Tiesas (Tiesas plēnums) 2004. gada 13. jūlija spriedums lietā C-27/04: Eiropas Kopienu Komisija pret Eiropas Savienības Padomi (Atcelšanas prasība — EKL 104. pants — Regula (EK) Nr. 1467/97 — Stabilitātes un izaugsmes pakts — Pārmērīgs valsts budžeta deficīts — Padomes lēmumi saskaņā ar EKL 104. panta 8. un 9. punktu — Nesasniegts nepieciešamais vairākums — Nepieņemti lēmumi — Prasība atcelt “lēmumus nepieņemt formālus instrumentus, ko paredz Komisijas ieteikumi” — Nepieņemamība — Prasība atcelt “Padomes secinājumus”)

11.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 228/16
            
         
      TIESAS
   
   (Tiesas plēnums)
   2004. gada 13. jūlija
   spriedums lietā C-27/04: Eiropas Kopienu Komisija pret Eiropas Savienības Padomi (1)
   
   (Atcelšanas prasība - EKL 104. pants - Regula (EK) Nr. 1467/97 - Stabilitātes un izaugsmes pakts - Pārmērīgs valsts budžeta deficīts - Padomes lēmumi saskaņā ar EKL 104. panta 8. un 9. punktu - Nesasniegts nepieciešamais vairākums - Nepieņemti lēmumi - Prasība atcelt “lēmumus nepieņemt formālus instrumentus, ko paredz Komisijas ieteikumi” - Nepieņemamība - Prasība atcelt “Padomes secinājumus”)
   (2004/C 228/31)
   Tiesvedības valoda: franču
   Lietā C-27/04 Eiropas Kopienu Komisija (pārstāvji: M. Petite, A. van Solinge un P. Aalto) pret Eiropas Savienības Padomi (pārstāvji: J.-C. Piris, T. Middleton un J. Monteiro) par prasību atcelt Padomes 2003. gada 25. novembrī pieņemtos aktus, proti:
   
               —
            
            
               lēmumus nepieņemt attiecībā uz Francijas Republiku un Vācijas Federatīvo Republiku formālos instrumentus, ko paredz Komisijas ieteikumi atbilstoši EKL 104. panta 8. un 9. punktam;
            
         
               —
            
            
               secinājumus, kas pieņemti attiecībā uz katru no šīm divām dalībvalstīm, ar nosaukumu “Padomes secinājumi par [attiecīgi, Francijas Republikas un Vācijas Federatīvās Republikas] rīcības vērtējumu pēc Padomes ieteikumiem, kas sniegti saskaņā ar Eiropas Kopienas Dibināšanas līguma 104. panta 7. punktu, un par jaunu deficīta samazināšanas pasākumu izvērtēšanu nolūkā novērst pārmērīga deficīta situāciju” tiktāl, cik ar šiem secinājumiem aptur pārmērīga deficīta novēršanas procedūru, izmanto instrumentu, ko neparedz Līgums, un groza ieteikumus, par kuriem Padome pieņēma lēmumu saskaņā ar EKL 104. panta 7. punktu,
            
         Tiesa (Tiesas plēnums) šādā sastāvā: priekšsēdētājs V. Skouris, palātu priekšsēdētāji P. Jann, C. W. A. Timmermans, A. Rosas, C. Gulmann (referents), J.-P. Puissochet un J. N. Cunha Rodrigues, tiesnesis R. Schintgen, tiesneses F. Macken un N. Colneric, tiesnesis S. von Bahr, tiesnese R. Silva de Lapuerta un tiesnesis K. Lenaerts, ģenerāladvokāts: A. Tizzano, sekretāre: M.-F. Contet, galvenā administratore, 2004. gada 13. jūlijā ir pasludinājusi spriedumu, kura rezolutīvā daļa ir šāda:
   
               1)
            
            
               Eiropas Kopienu Komisijas prasība tiktāl, ciktāl tās mērķis ir atcelt Eiropas Savienības Padomes atturēšanos pieņemt formālos instrumentus, kas ietverti Komisijas ieteikumos saskaņā ar EKL 104. panta 8. un 9. punktu, ir nepieņemama.
            
         
               2)
            
            
               Padomes 2003. gada 25. novembra secinājumi, kas tika pieņemti, attiecīgi, par Francijas Republiku un Vācijas Federatīvo Republiku, ir atceļami tiktāl, ciktāl tie satur lēmumu apturēt uz laiku pārmērīga budžeta deficīta novēršanas procedūru un lēmumu grozīt ieteikumus, ko iepriekš pieņēma Padome, piemērojot EKL 104. panta 7. punktu.
            
         
               3)
            
            
               Katra puse sedz savus izdevumus.
            
         
      (1)  OV C 35, 7.2.2004.